Den Vest-Sjællandske Avis, 1830-11-13
Nyeste Post-Efterretninger. Den 2den November ganske tidlig om Morgenen vare alle Tilgange til Parlamentet fulde af Mennesker. Fra Horsegaards til Overhuset vare alle Gader opfyldte af Vogne, og alle Vinduer og Altaner af Hoveder. Klokken 2 kiørte Hs. Majestæts Vogn, ledsaget af flere andre Vogne, og med den sædvanlige Escorte igiennem Parken til Parlamentsgaden; faa Minuter derefter ankom Kongen i Overhuset, hvor han aabnede Parlamentets Session med følgende Tale: Mylords og Gentlemen. Det glæder mig meget at see Dem forsamlede i Parlamentet, og at kunne være istand til at raadspørge Dem under de nærværende Omstændigheder. Siden det sidste Parlament blev opløst have Begivenheder af stor Jnterresse og Vigtighed fundet Sted paa det Europæiske Fastland, Den ældre Linie af Huset Bourbon regierer ikke længere i Frankerige, og Hertugen af Orleans er bleven kaldet til Thronen under Titel af de Franskes Konge. Da jeg har modtaget fra den nye Souverain den Erklæring, at han alvorlig ønsker at vedligeholde en god Forstaaelse og ubrødeligt at opretholde alle de med dette Land indgaaede Forpligtelser, saa tager jeg ikke i Betænkning at fortsætte mine diplomatiske Forhold og venskabelige Forbindelser med det Franske Hof. - Med megen Kummer har jeg bemærket Tingenes Tilstand i Nederlandene; jeg beklager at Kongens oplyste Statsbestyrelse ikke har formaaet at frelse hans Stater fra Oprør, og at den vise og kloge Forholdsregel, at underkaste hans Folks Ønsker og Besværinger en Prøvelse af en overordentlig Forsamling af Generalstaterne, ikke har ført til noget tilfredsstillende Resultat. Jeg bestræber mig for, i Forening med mine Allierede at gribe saadanne Midler til Roe lighedens Gienoprettelse, som kunne bestaae med Nederlandenes Velfærd og dens gode Regiering, ligesom med andre Staters tilkommende Sikkerhed. - Tumultuariske og uordentlige Optrin have i forskiellige Egne af Europa opvakt en Utilfredshed; men Forsikkringen om et venskabeligt Sindelag, som jeg uafladeligen modtager af alle udenlandske Magter, retfærdiggiør den Forventning, at jeg vil blive istand til at conservere Fredens Velsignelser for mit Folk. Da jeg bestandig er giennemtrængt af Følelsen af den Nødvendighed, at respektere Troe og Love i de nationale Forpligtelser, saa føler jeg mig overbeviist om at min Beslutning, i min Forbindelse med mine Allierede, at opretholde de almindelige Tractater, hvorved Europas politiske System er dannet, er den bedste Garantie for Verdens Rolighed. - Jeg har endnu ikke udnævnet min Ambassadeur ved det Lissabonske Hof, men da den Portugiske Regiering har besluttet ved at bevilge en almindelig Amnestie, at foretage en stor Act af Retfærdighed og Menneskelighed, saa troer jeg, at den Tidspunkt vil om føie Tid komme, hvori mine Undersaatters Jnterresse vil udkræve at de Forbindelsee ville blive fornyede, som saalænge have fundet Sted imellem begge Lande. Ved den store Omsorg, som jeg bærer formit Folks Vel, bliver jeg paatrængende foranlediget til at anbefale til Deres Raadslagning de foranstaltninger, som maae træffes angaaende Udøvelsen af den Kongelige Authoritet, i det Tilfælde at det maatte behage den almægtige Gud at ende mit Liv førend min Successorinde har opnaaet den modne Alder. Jeg er beredt til i Forening med Dem at virke til at antage de Forholdsregler, som maatte synes bedst skikkede til at opretholde Kronens Stabilitet og Værdighed uforkrænket og derved at bestyrke de Garantier, hvorved mit Folks borgerlige og religiøse Frieheder, kunne blive sikkrede. Gentlemen af Underhuset! Jeg har befalet ufortøvet at lade Dem forelægge Overslagene til de Udgifter for det løbende Aar, for hvilke det sidste Parlament ikke har voteret en fuldstændig bevilgning. Overslagene for det næste Aar skulle blive udarbeidede med det strengeste Hensyn paa de Besparelser, som jeg fast har foresat mig at indføre i enhver Green af Statsbestyrelsen. - Ved min begrædte Broders, den høisalige Konges Død, have Civillistens Jndtægter ophørt. Jeg overlader min Andeel i de arvelige Jndtægter, og i saadanne, som udspringe af Kron og Admiralitetsretten, af de Vestindiske Afgifter og de øvrige Accidentalier i de udenlandske Besiddelser eller i det forenede Kongerige, uden nogen Forbeholdelse til Deres Disposition. J det jeg overgiver Dem min Deelagtighed i disse Jndtægter, som ved de forrige Bestemmelser vare forbeholdne Kronens Civilliste, saa glæder jeg mig over denne Leilighed til at bevidne Dem min pligtmæssige Hengivenhed, ligesom den Tillid, at De med Beredvillighed ville bevilge alt det, som er nødvendigt til at opretholde den civile Regiering og min Krones Ære og Værdighed. Mylords og Gentlemen.